Document ID: 31989D0144

*****
ΑΠΟΦΑΣΗ ΤΟΥ ΣΥΜΒΟΥΛΙΟΥ
της 20ής Φεβρουαρίου 1989
για την επέκταση στην Πορτογαλία της εφαρμογής ορισμένων διατάξεων για τη χορήγηση σε μειωμένη τιμή γάλακτος και γαλακτοκομικών προϊόντων
(89/144/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι το άρθρο 26 του κανονισμού (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (2), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (3), επιτρέπει τη χορήγηση σε μειωμένη τιμή γάλακτος και ορισμένων γαλακτοκομικών προϊόντων στους μαθητές των σχολικών ιδρυμάτων· ότι η διάταξη αυτή εφαρμόστηκε στους απόρους το χειμώνα του 1987 όταν το κύμα ψύχους έπληξε την Ευρώπη· ότι θα πρέπει να επεκταθεί η εφαρμογή του καθεστώτος αυτού στην Πορτογαλία, σύμφωνα με τους κανόνες που προβλέπονται από τον κανονισμό (ΕΟΚ) αριθ. 1842/83 (4), όπως τροποποιήθηκε τελευταία από τον κανονισμό (ΕΟΚ) αριθ. 222/88 (5), και στον κανονισμό (ΕΟΚ) αριθ. 2167/83 (6), όπως τροποποιήθηκε τελευταία από τον κανονισμό (ΕΟΚ) αριθ. 222/88·
ότι, πράγματι, η χορήγηση στους απόρους κατά το χειμώνα του 1987 προοριζόταν να αμβλύνει τις σοβαρές δυσκολίες που αντιμετώπισαν τα άτομα αυτά, περιλαμβανομένων, για λόγους αλληλεγγύης, και των απόρων της Πορτογαλίας· ότι, όσον αφορά τα μέτρα σχετικά με το σχολικό γάλα, καθιερώθηκαν ιδίως για να αποκτηθούν ορισμένες συνήθειες διατροφής από τους μαθητές των σχολείων· ότι θα πρέπει να επεκταθεί η δυνατότητα αυτή και στην Πορτογαλία από την 1η Ιανουαρίου 1989,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το καθεστώς ενισχύσεως για τη χορήγηση γάλακτος και γαλακτοκομικών προϊόντων που προβλέπεται στο άρθρο 26 του κανονισμού (ΕΟΚ) αριθ. 804/68 εφαρμόζεται στην Πορτογαλία από:
- την 1η Ιανουαρίου 1987, όσον αφορά τους απόρους,
- την 1η Ιανουαρίου 1989, όσον αφορά τους μαθητές των σχολικών ιδρυμάτων.
Άρθρο 2
Η παρούσα απόφαση απευθύνεται στην Πορτογαλική Δημοκρατία.
Βρυξέλλες, 20 Φεβρουαρίου 1989.

Labels: 17
0
3
12
18